钦定古今图书集成/明伦汇编/官常典/第409卷 > 《奉使表》隋·薛道衡
## 钦定古今图书集成/明伦汇编/官常典/第409卷 > 《奉使表》隋·薛道衡

江东蕞尔一隅，僭擅遂久，实由永嘉已后，华夏分崩刘、石、苻、姚、慕容、赫连之辈，妄窃名号，寻亦灭亡。魏氏
自北徂南，未遑远略，周、齐两立，务在兼并。所以江表
逋诛，积有年祀。陛下圣德天挺，光应宝祚，比隆三代，
平一九州，岂容使区区之陈，久在天网之外？臣今奉
使，请责以称藩。